open-index/open-wikipedia-markdown huggingface dataset:
Ελλειψοειδή

μικρογραφία|στερεά από περιστροφή έλλειψης

Ως **ελλειψοειδή** χαρακτηρίζονται τα στερεά πού προκύπτουν από περιστροφή της έλλειψης και είναι δηλαδή το τρισδιάστατο αντίστοιχο της έλλειψης
Είναι δηλαδή στερεό εκ περιστροφής.

## Αλγεβρική μορφή

**Τα ελλειψοειδή στο [[παραμετρικό σύστημα συντεταγμένων]]**

X(u,v)= a*cos(u)*cos(v)                       
Y(u,v)=a*sin(u)*cos(v)   
Z(u,v)= b*sin(v)  



0≤u≤(2π)
0≤v≤(π)

 a,b   οι ημιάξονες 

## Γενικευμένος τύπος ελλειψοειδούς
X(u,v)= a*cos(u)*cos(v)   
Y(u,v)=b*sin(u)*cos(v)   
Z(u,v)= c*sin(v)  

abc


## Ισοδύναμος τύπος είναι ο ακόλουθος
 {x^2 \over a^2}+{y^2 \over b^2}+{z^2 \over c^2}=1  



## Παραπομπές
* 

Κατηγορία:Γεωμετρικά σχήματα
Κατηγορία:Επιφάνειες
Ο Βασίλης ο Αρβανίτης

***Ο Βασίλης ο Αρβανίτης*** είναι νουβέλα του Στρατή Μυριβήλη, που πρωτοδημοσιεύτηκε το 1943, ενώ είχε ήδη δημοσιευτεί σε πολύ πιο σύντομη μορφη ως διήγημα το 1934 στην εφημερίδα *Πρωία* και το 1939 στη συλλογή διηγημάτων *Το γαλάζιο βιβλίο*.

## Ιστορία Δημοσιεύσεων
*Ο Βασίλης ο Αρβανίτης* εμφανίστηκε για πρώτη φορά στην αθηναϊκή εφημερίδα *[[Η Πρωία]]* το 1934 ως μια μικρή ιστορία. Το 1939 μια δεύτερη, πολύ μεγαλύτερη εκδοχή συμπεριλήφθηκε σε μια συλλογή διηγημάτων του Μυριβήλη με τίτλο «Το γαλάζιο βιβλίο», αλλά αυτό και πάλι αναθεωρήθηκε και επεκτάθηκε κατά τη διάρκεια της περιόδου της γερμανικής κατοχής στην Ελλάδα και δημοσιεύτηκε σε ξεχωριστό τόμο στα τέλη του 1943, με ξυλόγλυπτες απεικονίσεις του Πάνου Βαλσαμάκη. Τα 3200 αντίτυπα αυτής της πρώτης έκδοσης εξαντλήθηκαν μέσα σε πολύ σύντομο χρονικό διάστημα, έτσι ώστε μια δεύτερη έκδοση έπρεπε να δημοσιευθεί το 1944. Αυτή η δεύτερη έκδοση θα πρέπει να θεωρηθεί ως οριστική εκδοχή του *Βασίλη Αρβανίτη*. Ωστόσο, η έκδοση του 1943 είναι αυτή που αναδημοσιεύεται.

## Υποδοχή
Από την πρώτη κιόλας δημοσίευση σε ξεχωριστό τόμο «Ο Βασίλης Αρβανίτης» έτυχε γενικής αναγνώρισης. Ο Απόστολος Σαχίνης το 1944, το περιέγραψε ως «ένα βιβλίο που μπορεί χωρίς δισταγμό να θεωρηθεί άψογα τέλειο» Ο Σαχίνης επισημαίνει πως συνιστά ένα ύμνο της φυσικής και πρωτόγονης δύναμης του λαϊκού ανθρώπου, αποθέωση της ανυπότακτης παλικαριάς. Ό,τι τον συνδέει, εδώ, τον Μυριβήλη με την παλιότερη πεζογραφία του είναι *η γλώσσα και το ύφος του* και *η ηθογραφική πλαισίωση της ιστορίας του*. Κι εδώ, όπως και στα άλλα του μυθιστορήματα είναι έντονες οι απηχήσεις  από * όλο το σώμα της δημοτικιστικής ηθογραφίας*  Ο Κωνσταντίνος Δεσποτόπουλος, αποφαίνεται ότι «με το Βασίλη Αρβανίτη , ο Μυριβήλης έχει φθάσει στην ακμή της λογοτεχνικής ωριμότητας».

## Ιστορικό πλαίσιο
Η υπόθεση της νουβέλας εξελίσσεται στο χωριό του Μυριβήλη τη Συκαμιά στο νησί της Λέσβου κατά την πρώτη δεκαετία του εικοστού αιώνα. Εκείνη την εποχή το νησί είχε μικτό πληθυσμό Ελλήνων και Τούρκων. Οι Έλληνες, οι οποίοι ήταν  η πλειοψηφία δεν είναι κύριοι του εαυτού τους και ονειρευόταν τη μέρα που θα απελευθερωθούν από τον τουρκικό ζυγό και να ενωθούν με την ηπειρωτική Ελλάδα.
[thumb|left|210px|Ο Βασίλης Αρβανίτης σέρνει το χορό. Έργο του [Θεόφιλος Κεφαλάς - Χατζημιχαήλ|Θεόφιλου.]]

## Παραπομπές

## Πηγές
*Pavlos Andronikos [Παύλος Ανδρόνικος], Πρόλογος και Σημειώσεις στην αγγλική μετάφραση Stratis Myrivilis, *Vasilis Arvanitis* (Armidale, Αυστραλία: University of New England Publishing Unit, 1983).
*Παύλος Ανδρόνικος, "Ο αφηγητής στο Βασίλη Αρβανίτη του Στράτη Μυριβήλη", μετάφραση Χρ. Φίφης, *Νέα Εστία* τ. 128 (1990), σελ.109-133.
*Απόστολος Σαχίνης, Μεσοπολεμικοί και μεταπολεμικοί πεζογράφοι, εκδ. Βιβλιοπωλείον της Εστίας Αθήνα, 1985,σελ.20-26

## Βιβλιογραφία
**Ο Βασίλης ο Αρβανίτης*, εκδ. Εστία, 2010 ISBN 978-960-05-0133-9
**Ο Βασίλης ο Αρβανίτης*, Εκδ. Παπαζήση, 2010 ISBN 960-02-1353-1

Κατηγορία:Μυθιστορήματα του Στράτη Μυριβήλη
Άσυλο Φρενοβλαβών Σύρου

Το **Άσυλο Φρενοβλαβών Σύρου** ήταν άσυλο που λειτούργησε στο νησί της Σύρου από το 1908 έως το 1949 και χρησιμοποιήθηκε για την περίθαλψη και τη θεραπεία φρενοβλαβών από διάφορες περιοχές της Ελλάδας.

## Ιστορία
Το άσυλο φρενοβλαβών ξεκίνησε τη λειτουργία του τον Οκτώβριο του 1908 και στεγάστηκε σε κτίριο που παραχωρήθηκε από την ελληνική κυβέρνηση στο σωματείο «Φιλάνθρωπος Επιτροπή Ερμουπόλεως», του οποίου πρόεδρος ήταν ο Μητροπολίτης Σύρου, Αθανάσιος Λεβεντόπουλος..

Το κτίριο βρίσκεται στην περιοχή Λαζαρέττα, λίγο έξω από το κέντρο της Ερμούπολης και συγκεκριμένα στη βορειοδυτική πτέρυγα του συγκροτήματος που στέγασε το λοιμοκαθαρτήριο (στα μέσα του 19ου αιώνα) αλλά και φυλακές (τέλη 19ου έως μέσα 20ού αιώνα).	 

Χάρη σε διάφορες δωρεές και εράνους των συριανών το κτίριο ανακαινίστηκε και ήταν έτοιμο για την παροχή βοήθειας σε όσους είχαν ανάγκη. Διέθετε αυλόγυρους που τους περιέβαλλαν ψηλοί πέτρινοι τοίχοι ώστε να είναι ασφαλισμένοι, όπως και δύο πύργους στις άκρες. Την πρόσοψή του κτιρίου κοσμούσε μια μεγάλη μαύρη σιδερένια πόρτα με ένα παραθυράκι στη μέση, καθώς και μια τεράστια μαύρη επιγραφή στην κορυφή όπου αναγραφόταν «ΑΣΥΛΟΝ ΦΡΕΝΟΒΛΑΒΩΝ».

Στις 23 Απριλίου 1915 απέκτησε νομική προσωπικότητα με τον τίτλο «Φιλάνθρωπος Επιτροπή Ερμουπόλεως». Στις 29 Οκτωβρίου 1945, μετονομάστηκε σε «Βαρδάκειο Άσυλο Φρενοβλαβών Σύρου» εξαιτίας των κληροδοτημάτων που άφησε υπέρ του ο Ιωάννης Βαρδάκας, μέγας ευεργέτης του νησιού στον τομέα της υγείας που είχε αποβιώσει λίγους μήνες νωρίτερα. Η λειτουργία του ασύλου σταμάτησε τελικά το 1949.

## Παραπομπές


## Εξωτερικοί σύνδεσμοι
* Δήμος Σύρου-Ερμούπολης 
* Γενικό Νοσοκομείο Σύρου

Κατηγορία:Ιστορία της Σύρου
Κατηγορία:Ψυχιατρική
Κατηγορία:Κτίρια και κατασκευές στη Σύρο
Κατηγορία:Ερμούπολη
Σημαία των Κυβερνητών των Πολιτειών των ΗΠΑ

*Βλέπε επίσης:[[Σφραγίδες των Κυβερνητών των Πολιτειών των ΗΠΑ]]*

Οι **σημαίες των κυβερνητών των πολιτειών των ΗΠΑ** είναι προσωπικές σημαίες (κανονικά ονομάζονται "standards") του κυβερνήτη κάθε πολιτείας η οποία έχει τέτοια σημαία. Αυτή η έννοια είναι παρόμοια με τις σημαίες του Προέδρου και του Αντιπροέδρου των Ηνωμένων Πολιτειών.

Δεκαέξι πολιτείες έχουν μια σημαία για τον κυβερνήτη τους, καθώς και το Πουέρτο Ρίκο, μια κοινοπολιτεία των Ηνωμένων Πολιτειών. Τα περισσότερα από αυτά τα σχέδια είτε βασίζονται στην πολιτειακή σημαία ή στην σφραγίδα/θυρεό.

## Πινακοθήκη

File:Flag of the Governor of Alabama.svg|Σημαία του Κυβερνήτη της Αλαμπάμα 
File:Flag of the Governor of Alabama (1968-1939).svg|Σημαία του Κυβερνήτη της Αλαμπάμα 1868-1939 
File:Flag of Vermont.svg|Σημαία του Κυβερνήτη του Βέρμοντ (μέχρι το 1923)
File:Flag of the Governor of California.svg|Σημαία του Κυβερνήτη της Καλιφόρνια
File:Flag of the Governor of Kansas.svg|Σημαία του Κυβερνήτη του Κάνσας (από το 1961)
File:Standard of the Governor of Kansas (pre-1961).svg|Σημαία του Κυβερνήτη του Κάνσας (προ του 1961)
File:Flag of the Governor of Massachusetts.svg|Σημαία του Κυβερνήτη της Μασαχουσέτης
File:Flag of the Governor of Michigan.svg|Σημαία του Κυβερνήτη του Μίσιγκαν
File:Flag of the Governor of New York.svg|Σημαία του Κυβερνήτη της Νέας Υόρκης
File:Flag of the Governor of Nevada.svg|Σημαία του Κυβερνήτη της Νεβάδα
File:Flag of the Governor of North Dakota.svg|Σημαία του Κυβερνήτη της Βόρειας Ντακότα
File:Standard of the Governor of Oklahoma With Fringe.svg|Σημαία του Κυβερνήτη της Οκλαχόμα
File:Flag of the Governor of Ohio.svg|Σημαία του Κυβερνήτη του Οχάιο
File:Flag of the Governor of Pennsylvania.svg|Σημαία του Κυβερνήτη της Πενσυλβάνια
File:Flag of the Governor of Puerto Rico.svg|Σημαία του Κυβερνήτη του Πουέρτο Ρίκο
File:Flag of the Governor of Rhode Island.svg|Σημαία του Κυβερνήτη του Ρόουντ Άιλαντ
File:Flag of the Governor of Tennessee.svg|Σημαία του Κυβερνήτη του Τενεσσί
File:Flag of the Governor of Texas.svg|Σημαία του Κυβερνήτη του Τέξας
File:Flag of the Governor of Hawaii.svg|Σημαία του Κυβερνήτη της Χαβάης (από το 1959)
File:Flag of the Governor of Hawaii pre-1959.svg|Σημαία του Κυβερνήτη του Εδάφους της Χαβάης


## Δείτε επίσης
* Κυβερνήτης (Ηνωμένες Πολιτείες)
* Σφραγίδες των Κυβερνητών των Πολιτειών των ΗΠΑ
* Θυρεοί των Πολιτειών των ΗΠΑ
* Σημαία του Προέδρου των Ηνωμένων Πολιτειών
* Σημαία του Αντιπροέδρου των Ηνωμένων Πολιτειών

## Παραπομπές


## Εξωτερικοί σύνδεσμοι
* 

Κατηγορία:Σημαίες
Μισουά

Τα **μισουά** είναι ένα είδος Κινέζικου ζυμαρικού (Νουντλ) από αλεύρι σίτου. Η προέλευση τους είναι από την επαρχία Φουτζιάν της Κίνας. Το κύριο συστατικό τους είναι αλεύρι ενώ τα περισσότερα κινέζικα ζυμαρικά φτιάχνονται από ρύζι ή φασόλια.

## παρασκευή
Η χρόνος παρασκευής των μισουά είναι ελάχιστος, δύο λεπτά σε βραστό νερό είναι αρκετά.

## Πολιτισμός
Τα μισουά μαγειρεύονται συνήθως σε σημαντικές εκδηλώσεις και τρώγονται στην Κίνα καθώς και στην Ταϊβάν, τη Μαλαισία, την Ινδονησία, τη Σιγκαπούρη, το Βιετνάμ, το Μπρουνέι, την Ταϊλάνδη και τις Φιλιππίνες. Τα μισουά συμβολίζουν τη μακροζωία και για αυτό σερβίρονται συχνά σε γενέθλια. Συνήθως σερβίρονται με πληθώρα συνοδευτικών υλικών όπως αυγά, στρείδια, εντόσθια χοίρου, μανιτάρια, μοσχαρίσιο κρέας, κρεμμύδι, πράσινα κρεμμυδάκια και ξηροί καρποί. 

Στην Ταϊβάν τα μαγειρεύουν στον ατμό μέχρι να καραμελώσουν και να αποκτήσουν ένα ανοιχτό καφέ χρώμα. Ένα παραδοσιακό ταϊβανέζικο πιάτο για γενέθλια είναι μισουά με χοιρινά παιδάκια. Άλλη μια συνταγή είναι μισουά βραστά μέσα σε ζωμό με στρείδια. 

## Εξωτερικοί σύνδεσμοι
*''Misua'' page
*Photo of a bowl of ''misua'' soup

Κατηγορία:ζυμαρικά
Κατηγορία:Κινεζική κουζίνα
Δημοτικό Στάδιο Λιβαδειάς

Το **Δημοτικό Στάδιο Λιβαδειάς «Λάμπρος Κατσώνης»** είναι ποδοσφαιρικό γήπεδο στην πόλη της Λιβαδειάς και αποτελεί την έδρα του Λεβαδειακού από την ίδρυση του το 1961.

## Ιστορία
Το στάδιο χτίστηκε το 1952 και από τότε χρησιμοποιούταν από τις 2 ομάδες της Λιβαδειάς, την Παλλεβαδειακή και τον Τροφώνιο, τους προγόνους του Λεβαδειακού, ενώ από το 1961 χρησιμοποιείται από τον Λεβαδειακό για τις εντός έδρας αναμετρήσεις του. 

Το 2005 ο Λεβαδειακός προβιβάστηκε στη Α΄ Εθνική (πλέον Super League) και με τα χρήματα του κέρδισε από την άνοδο ανακαίνισε το γήπεδο που τότε βρισκόταν σε πολύ κακή κατάσταση. Αναβαθμίστηκαν οι εξέδρες και τοποθετήθηκαν σε όλες πλαστικά καθίσματα, δημιουργήθηκαν νέα δημοσιογραφικά θεωρεία και σουίτες, ενώ προστέθηκαν και προβολείς. Το 2009 πραγματοποιήθηκαν κάποια έργα αναβάθμισης και κατασκευάστηκε ένα μικρό σκέπαστρο πάνω από την κύρια εξέδρα και τις θέσεις VIP. Η χωρητικότητα του γηπέδου είναι 5.915 θέσεις.  

Στις 19 Ιουλίου 2021, στο πλαίσιο του εορτασμού των 200 χρόνων από την Ελληνική Επανάσταση του 1821, το στάδιο μετονομάστηκε σε **Δημοτικό Στάδιο Λιβαδειάς «Λάμπρος Κατσώνης»**, τιμώντας έτσι τον λιβαδείτη ήρωα της προεπαναστατικής περιόδου, Λάμπρο Κατσώνη (1752-1805).Στις αρχές της σεζόν 2022-2023 ξεκίνησαν έργα τα οποία ολοκληρώθηκαν το Μάρτιο του 2023 για την επέκταση του σκέπαστρου μέχρι την θύρα 1.

## Εισιτήρια

## Εκδηλώσεις - Γεγονότα
### Αγώνες Εθνικής Ελλάδος ποδοσφαίρου γυναικών

### Τελικοί Κυπέλλων

## Παραπομπές


## Εξωτερικοί σύνδεσμοι
* Δημοτικό Στάδιο Λιβαδειάς *stadia.gr*
* Το στάδιο στην επίσημη ιστοσελίδα του Λεβαδειακού

Λιβαδειας Δημοτικο Σταδι
Λιβαδειας Δημοτικο Σταδι
Δημοτικο Σταδιο
Κατηγορία:Α.Π.Ο. Λεβαδειακός
Κατηγορία:Στάδια πολλαπλών χρήσεων στην Ελλάδα
Στάθης Ρόκας

Ο **Στάθης (Ευστάθιος) Ρόκας** (Αθήνα, 18 Σεπτεμβρίου 1984) είναι Έλληνας παλαίμαχος ποδοσφαιριστής και νυν προπονητής. Έχει ύψος 1,81μ και έπαιζε στη μεσαία γραμμή. Υπήρξε διεθνής με την Εθνική ελπίδων (Κ-21).

## Βιογραφικό

Ξεκίνησε το επαγγελματικό ποδόσφαιρο στον Ατρόμητο Περιστερίου το 2002. Αγωνίστηκε για δύο σεζόν και στη συνέχεια μεταπήδησε στον Ιωνικό, όπου έπαιξε τρία χρόνια. Συνέχισε δανεικός στο Βύζαντα Μεγάρων και με συμβόλαιο στο Θρασύβουλο Φυλής. Τον Ιανουάριο του 2009 μεταγράφηκε στον Αστέρα Τρίπολης και τη σεζόν 2010-11 στον Ολυμπιακό Βόλου, τον οποίο βοήθησε να φτάσει στην 5η θέση του πρωταθλήματος και να αγωνιστεί στο Κύπελλο ΟΥΕΦΑ για πρώτη φορά στην ιστορία του. Ο υποβιβασμός της ομάδας του Βόλου, έπειτα από το σκάνδαλο των στημένων αγώνων τον οδήγησε στον Πανιώνιο, όπου αποτελεί σταθερό παίκτη της μεσαίας γραμμής.

Διακρινόταν για τη σταθερότητα και την ψυχραιμία στο παιχνίδι του.

### Στις εθνικές ομάδες

Έχει αγωνιστεί στην Εθνική Ελπίδων (Κ-21) το 2004 και στην Εθνική μεσογειακή ομάδα ποδοσφαίρου Ελλάδας το 2005.

## Καριέρα

## Πηγές

* Στατιστικά σεζόν 2010-11 .
* Στατιστικά σεζόν 2011-12 .
* Στατιστικά σεζόν 2012-13 

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Ολυμπιακού Βόλου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Φωστήρα
Κώστας Περιστερίδης

Ο **Κώστας Περιστερίδης** (γεν. 5 Ιουλίου 1991, Χανιά) είναι Έλληνας ποδοσφαιριστής, ο οποίος αγωνίζεται ως τερματοφύλακας. Υπήρξε διεθνής με την εθνική Νέων (Κ-19), ενώ έχει κληθεί και στην Ανδρών το 2012.

## Σταδιοδρομία
### Σε συλλογικό επίπεδο
Σε ηλικία 16 ετών πήγε στην Ολλανδία, όπου μαθήτευσε σε ποδοσφαιρικές ακαδημίες, μεταξύ των οποίων του Άγιαξ και της Φόλενταμ, στην οποία το 2009 υπέγραψε αλλά δεν αγωνίστηκε ποτέ. Την επόμενη περίοδο εντάχθηκε στην Αλμέρε Σίτι, με την οποία τη διετία 2010-2012 έκανε δέκα εμφανίσεις στη δεύτερη κατηγορία της Ολλανδίας.

Την περίοδο 2012-13 εντάχθηκε στον Πανιώνιο, όπου από τις πρώτες αγωνιστικές καθιερώθηκε, αγωνιζόμενος συνολικά 15 φορές. Το διάστημα μεταξύ 2013-2015 βρέθηκε στη γενέτειρά του πόλη των Χανίων, αγωνιζόμενος με τα χρώματα του τοπικού Πλατανιά. Το καλοκαίρι του 2015 ήρθε σε συμφωνία με τον ΠΑΣ Γιάννινα, υπογράφοντας συμβόλαιο διάρκειας ενός έτους, αρχικά ως αναπληρωματικός του Μάρκου Βελλίδη, με την αποχώρηση του τελευταίου όμως τον Ιανουάριο καθιερώθηκε ως βασικός μετρώντας 12 συμμετοχές.

Οι επόμενες 2 χρονιές (2017-19) δεν ήταν και οι καλύτερες για τον Περιστερίδη. Έχοντας πάθει 2 φορές ρίξη χιαστού,δεν μπόρεσε να αγωνιστεί με τον ΠΑΣ Γιάννινα.Την σεζόν 2019-20 αγωνίστηκε μόλις μια φορά.Το καλοκαίρι του 2020 δεν ανανεώθηκε η συνεργασία των δυο πλευρών και έμεινε ελεύθερος.

### Στις εθνικές ομάδες
Υπήρξε στέλεχος της εθνικής Νέων (Κ-19) το 2008, έχοντας τρεις συμμετοχές συνολικά. Τον Νοέμβριο του 2012 κλήθηκε από τον τότε προπονητή της εθνικής Ανδρών Φερνάντο Σάντος για τον φιλικό αγώνα με την Ιρλανδία στο Δουβλίνο, χωρίς όμως να αγωνιστεί.

## Παραπομπές


## Πηγές
* Η καριέρα του Κώστα Περιστερίδη στο soccerway
* Το προφίλ του Κώστα Περιστερίδη στο transfermarkt
* Το προφίλ του Κώστα Περιστερίδη στη Superleaguegreece.net 

Κατηγορία:Ποδοσφαιριστές Εθνικής Ελλάδας Κ19
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Αλμέρε Σίτι ΦΚ
Κατηγορία:Ποδοσφαιριστές ΦΚ Φόλενταμ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Έλληνες ποδοσφαιριστές
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Σούπερ Λιγκ Ελλάδας
Οράσιο Κάρτες

Ο **Οράσιο Μανουέλ Κάρτες Χάρα** (ισπ. *Horacio Manuel Cartes Jara*, 1956-) είναι Παραγουανός επιχειρηματίας και πολιτικός ο οποίος εξελέγη πρόεδρος της Παραγουάης μετά τις εκλογές του Απριλίου του 2013, ενώ ανέλαβε τα καθήκοντά του στις 15 Αυγούστου 2013.

Ο Κάρτες είναι ιδιοκτήτης 25 επιχειρήσεων που ανήκουν στον όμιλο Grupo Cartes, στον οποίο συμπεριλαμβάνονται εταιρείες επεξεργασίας καπνού, αναψυκτικών και κρέατος, καθώς και τραπεζικές επιχειρήσεις. Είναι, επίσης, πρόεδρος της ποδοσφαιρικής ομάδας Κλουμπ Λιμπερτάδ από το 2001.και υπηρέτησε έως τις 15 Αυγούστου 2023.

## Βιογραφία
### Επιχειρηματική σταδιοδρομία
Ο Οράσιο Κάρτες γεννήθηκε στις 5 Ιουλίου 1956 στην Ασουνσιόν της Παραγουάης. Ο πατέρας του ήταν ιδιοκτήτης εταιρείας αρμόδιας για τη διακίνηση των αεροπλάνων Τσέσνα στην Παραγουάη, ενώ ο ίδιος ο Κάρτες σπούδασε αεροναυτική μηχανική στις ΗΠΑ. Στα 19 του έτη, ξεκίνησε μία επιχείρηση ανταλλαγής συναλλάγματος που εξελίχθηκε στη σημερινή τράπεζα Banco Amambay. Στην πορεία δημιούργησε 25 επιχειρήσεις, μεταξύ αυτών και την Tabesa, τη μεγαλύτερη εταιρεία επεξεργασίας καπνού της Παραγουάης .

Ο Κάρτες φυλακίστηκε για επτά μήνες το 1989 με την κατηγορία της απάτης και, στην πορεία, αθωώθηκε από το δικαστήριο.

Το 2000, η αστυνομία δίωξης ναρκωτικών ουσιών κατάσχεσε ένα αεροπλάνο που μετέφερε μαριχουάνα και κοκαΐνη και βρισκόταν στο κτήμα του. Ο Κάρτες ισχυρίστηκε ότι το αεροπλάνο έκανε αναγκαστική προσγείωση στο κτήμα και ότι δεν σχετιζόταν με την εμπορεία ναρκωτικών, καθώς και ότι τάσσεται ενάντια στη νομιμοποίηση των ναρκωτικών.

Το όνομά του εμφανίστηκε σε λίστα με ονόματα που ενεπλάκησαν σε σκάνδαλο με υπεράκτιες εταιρείες σχετικά με μία οικονομική οντότητα που ήταν εγκατεστημένη στις Νήσους Κουκ και σχετιζόταν με την Banco Amambay, ενώ το Wikileaks ανέφερε ότι ο Κάρτες αποτελούσε επίκεντρο έρευνας για υπόθεση ξεπλύματος βρώμικου χρήματος. 
### Πολιτική σταδιοδρομία
Μέχρι το 2008, ο Κάρτες δεν ασχολούνταν με την πολιτική, ενώ δεν ήταν καν εγγεγραμμένος ψηφοφόρος. Έγινε μέλος του κεντροδεξιού Κόμματος Κολοράδο το 2009, δηλώνοντας ότι ήθελε να αντιμετωπιστεί η μεταστροφή της Λατινικής Αμερικής προς την αριστερά. Ο Κάρτες μετατράπηκε σε αποτελεσματικό πολιτικό και αντιπροσώπευε μία νέα γενιά πολιτικών που δεν είχε καμία σχέση με την ιστορία του κόμματος, το οποίο είχε στηρίξει την στρατιωτική δικτατορία του Αλφρέδο Στρέσνερ. Η ικανότητά του στα οικονομικά συνέβαλε στην εκλογή του στη θέση του προέδρου της Παραγουάης το 2013.

Σημαντικά σημεία της προεκλογικής του εκστρατείας ήταν η υπόσχεση της αύξησης του ιδιωτικού κεφαλαίου για τις δημόσιες υποδομές, ο εκσυγχρονισμός των δημοσίων επιχειρήσεων, η προσέλκυση ξένων επενδυτών και η δημιουργία θέσεων εργασίας. Στις 21 Απριλίου 2013, ο Οράσιο Κάρτες εξελέγη πρόεδρος της Παραγουάης, συγκεντρώνοντας το 45,8% των ψήφων.

Κατά τη διάρκεια της εκστρατείας του, ο Κάρτες έκανε ορισμένες ομοφοβικές δηλώσεις, καθώς συνέκρινε τους ομοφυλόφιλους με τις μαϊμούδες, ενώ δήλωσε ότι θα πυροβολούσε τον γιο του στους όρχεις εάν μάθαινε ότι ήταν ομοφυλόφιλος.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Παραγουάης
Προφήτης Δανιήλ (Αθήνα)

Ο **Προφήτης Δανιήλ** είναι συνοικία της Αθήνας στο δυτικό άκρο της πόλης. Συνορεύει με τον Βοτανικό, την Ακαδημία Πλάτωνος, τον Κολωνό, τα Σεπόλια, την περιοχή του Ρουφ και τον Δήμο Αιγάλεω. Πήρε το όνομά της από τον ομώνυμο ναό στη Λεωφόρο Αθηνών.

Κατηγορία:Συνοικίες και περιοχές Αθήνας
Στεπόκιρκος

Ο **Στεπόκιρκος** είναι είδος ημερόβιου αρπακτικού πτηνού που απαντά και στον ελλαδικό χώρο, ένα από τα μέλη της ομάδας των κίρκων. Η επιστημονική ονομασία του είδους είναι *Circus macrourus* και δεν περιλαμβάνει υποείδη. 
## Ονοματολογία
Η λατινική λέξη *macrourus* είναι ελληνική και σημαίνει «αυτός που έχει μακριά ουρά».

Η  αγγλική λέξη *pallid* στην ονομασία του είδους (Pallid Harrier), είναι λατινική: pallid

## Πηγές

*Howard and Moore, *Checklist of the Birds of the World*, 2003. 
*Collin Harrison, *Nests, Eggs and Nestlings Of British and European Birds*, Collins, 1988.
*Christopher Perrins, *Birds of Britain and Europe*, Collins 1987. 
*Bertel Bruun, *Birds of Britain and Europe*, Hamlyn 1980.
*Hermann Heinzel, RSR Fitter & John Parslow, Birds of Britain and Europe with North Africa and Middle East, Collins, 1995 
*Πάπυρος Λαρούς-Μπριτάνικα, τόμος 34 , λήμμα «Κίρκος»
*Ιωάννη Όντρια, *Πανίδα της Ελλάδας*, τόμος *Πτηνά*.
*Γ. Χανδρινού-Α. Δημητρόπουλου, *Αρπακτικά Πουλιά της Ελλάδας*, εκδόσεις Ευσταθιάδη, Αθήνα, 1982.
*Ντίνου Απαλοδήμου, *Λεξικό των ονομάτων των πουλιών της Ελλάδας*, 1988.
*«Το Κόκκινο Βιβλίο των Απειλουμένων Σπονδυλοζώων της Ελλάδας, Αθήνα 1992»
*Γεωργίου Δ. Μπαμπινιώτη, *Λεξικό της Νέας Ελληνικής Γλώσσας*, Αθήνα 2002
*IUCN Red List: http://www.iucnredlist.org/
* Hans-Günther Bauer, Einhard Bezzel und Wolfgang Fiedler (Hrsg): Das Kompendium der Vögel Mitteleuropas: Alles über Biologie, Gefährdung und Schutz. Band 1: Nonpasseriformes – Nichtsperlingsvögel, Aula-Verlag Wiebelsheim, Wiesbaden 2005, ISBN 3-89104-647-2 
*James Ferguson-Lees, David A. Christie: Raptors of the World. Houghton Mifflin Harcourt, 2001, ISBN 0-618-12762-3, S. 488−491.

Κατηγορία:Αετίδες
Κατηγορία:Πτηνά της Ευρώπης
Κατηγορία:Πτηνά της Ελλάδας
Κατηγορία:Πτηνά της Αφρικής
Κατηγορία:Πτηνά της Ασίας
Αρισταίνετος Τιμοκάδεος

Ο **Αρισταίνετος**, γιος του Τιμοκάδεος, ήταν στρατηγός της Αχαϊκής Συμπολιτείας από την αρχαία πόλη Δύμη της Αχαΐας.

Ο Αρισταίνετος αναφέρεται ότι πήρε μέρος, υπό την αρχηγία του Φιλοποίμενος, ως αρχηγός του ιππικού στη μάχη της Μαντινείας το 207 π.Χ.. Για να τον τιμήσουν του έστησαν ανδριάντα στην αρχαία Ολυμπία που τον παρίστανε έφιππο, σήμερα έχει ανεβρεθεί η επιγραφή του.

## Παραπομπές


## Πηγές
* Κώστα Τριανταφύλλου, *Ιστορικόν Λεξικόν των Πατρών*, τόμος Β', εκδόσεις Πέτρου Κούλη, Πάτρα 1995, λήμμα Αρισταίνετος σελίδα 248

Κατηγορία:Αρχαίοι Αχαιοί
Κατηγορία:Στρατηγοί Αχαϊκής Συμπολιτείας
Ντέμιρ Κάπιγια

Το **Ντέμιρ Κάπιγια** (· προφέρεται ως μια, προπαροξύτονη λέξη, **Ντεμιρκάπιγια**· ελληνικά: *Σιδηρές Πύλες*) είναι πόλη της Βόρειας Μακεδονίας και πρωτεύουσα του Δήμου Ντέμιρ Κάπιγια.

Βρίσκεται περίπου 50 χιλιόμετρα βορειότερα της πόλης της Γευγελής. Κατά την απογραφή του 2002 είχε 3.275 κατοίκους.

## Ιστορία
Κατά τη Μακεδονική επανάσταση του 1896 - 1897 σημειώθηκαν στην περιοχή πολλές μάχες των Ελληνικών σωμάτων των επαναστατών υπό τον Αθανάσιο Μπρούφα με Οθωμανικά στρατεύματα. Στα τέλη Ιουλίου του 1896 σκοτώθηκε εδώ ο Δημήτριος Κανναβός. Κατά το Μακεδονικό Αγώνα στην περιοχή δρούσε το σώμα του Ιωάννη Ραδιναλή.

## Παραπομπές


## Πηγές
* Κρατική Υπηρεσία Στατιστικής της Δημοκρατίας της Μακεδονίας, Απογραφή 2002

Κατηγορία:Πόλεις της Βόρειας Μακεδονίας
Κατηγορία:Περιφέρεια Βάρνταρ
Κατηγορία:Δήμος Ντέμιρ Κάπιγια
Βαλεντίν Κανγκελάρι

Ο **Βαλεντίν Αλεξάντροβιτς Κανγκελάρι** (*Валентин Александрович Кангелари*, στα ελληνικά **Βαλεντίνος Καγγελάρης**) (1883-1938), ήταν Σοβιετικός στρατιωτικός γιατρός και πολιτικός ηγέτης ελληνικής καταγωγής.  Πρώτος από τα τρία παιδιά της Ελληνίδας Αλεξάνδρας Καγγελάρη και σχισματικού παλαιοτελετηστή (раскольник старообрядческой) Κοζάκου από το Κουμπάν, έλαβε (ως νομικά εξώγαμος) το επώνυμο της μητέρας του, η οποία είχε γεννηθεί το 1858 στα Αλευράτα της Σάμης, στην Κεφαλονιά..

## Βιογραφία

Γεννήθηκε το 1883 στο Κερτς της Κριμαίας. Έζησε τα παιδικά του χρόνια στο Μπιέλγκοροντ και σπούδασε ιατρική στο πανεπιστήμιο του Χαρκόβου από το οποίο αποφοίτησε το 1910.  Μετέσχε του Α' Παγκοσμίου Πολέμου και διακρίθηκε στο Ρωσικό Εμφύλιο Πόλεμο. Έγινε μέλος του Κομμουνιστικού Κόμματος (Μπολσεβίκων) το 1917. Αρχηγός αντάρτικης ομάδας στο Ομσκ (1918), ανέλαβε τη διοίκηση του συντάγματος πεζικού «Καμισλόφσκυ» και φοίτησε στη Στρατιωτική Ακαδημία του Κόκκινου Στρατού (1918-1921). Διορίστηκε αρχηγός της κατασκοπείας στο Σμολένσκ (1919), διοικητής της 10ης μεραρχίας πεζικού (1920) και διακρίθηκε στην καταστολή της ανταρσίας της Κρονστάνδης (1921). Διετέλεσε επιτελάρχης των μυστικών υπηρεσιών του Κόκκινου Στρατού (1921-1923), ανέλαβε την εκτέλεση μυστικής αποστολής στη Γερμανία (1923-1925), διοργάνωσε ως στρατιωτικός σύμβουλος τον εθνικό στρατό της Μογγολίας και ανέλαβε την αρχηγεία του γενικού επιτελείου της (1925-1927). Το 1928 ανέλαβε υπαρχηγός του επιτελείου της στρατιάς του Καυκάσου και διευθυντής εκπαίδευσης στη Στρατιωτική Ακαδημία «Φρούνζε». Το 1930 διορίστηκε στρατιωτικός διοικητής και πολιτικός επίτροπος της Στρατιωτικής Ιατρικής Ακαδημίας του Κόκκινου Στρατού και αργότερα πρώτος αναπληρωτής λαϊκός κομισάριος για την Υγεία στη Ρωσική ΣΟΣΔ (1934) και την Σοβιετική Ένωση (1936) και προήχθη στο βαθμό του αντιστρατήγου υγειονομικού (Корвоенврач). Το 1937 εξελέγη αντιπρόσωπος στο 17ο Έκτακτο Πανρωσικό Κογκρέσο του ΚΚΣΕ και το 1935-37 διετέλεσε μέλος της Πανρωσικής Κεντρικής Εκτελεστικής Επιτροπής.

## Σύλληψη, εκτέλεση και αποκατάσταση

Κατά την εποχή της Μεγάλης Εκκαθάρισης, συνελήφθη και καταδικάστηκε σε θάνατο το 1937. Εκτελέστηκε το 1938 και αποκαταστάθηκε κατά την αποσταλινοποίηση το 1956.

## Τιμητικές Διακρίσεις

Παράσημο της Κόκκινης Σημαίας (δις)

## Ενδεικτική Βιβλιογραφία
*Π.Δ.Καγκελάρη: "Ιστορία και Γενεαλογία του Οίκου Καγγελάρη της Κεφαλονιάς (16ος-20ός Αιώνες)", Κέρκυρα 2011 ISBN 978-960-85532-2-4
*Παναγιώτης Δ. Καγκελάρης: "Βαλεντίνος Α. Καγγελάρης (1883-1938) - Ένας Σοβιετικός ήρωας με κεφαλονίτικες ρίζες", Η Κεφαλονίτικη Πρόοδος, περίοδος Β', τ.6, Αθήνα 2013

## Παραπομπές



## Εξωτερικοί Σύνδεσμοι
*Οικογένεια Καγγελάρη - Ιστορία και Γενεαλογία

Βαλεντιν
Κατηγορία:Σοβιετικοί στρατιωτικοί
Σταθμός Λαρίσης (συνοικία)

Ο **Σταθμός Λαρίσης** είναι συνοικία της Αθήνας. Γειτνιάζει με τις συνοικίες Βικτώρια, Άγιο Παντελεήμονα, Βάθη, Μεταξουργείο, Κολωνό και Αττική. Οφείλει την ονομασία της στον σιδηροδρομικό σταθμό που βρίσκεται στο κέντρο της. Εξυπηρετείται από τον ομώνυμο σταθμό του μετρό και από λεωφορειακές γραμμές. Τα γεωγραφικά όρια της συνοικίας είναι η πλευρά με τους ζυγούς αριθμούς της **οδού Ηπείρου** από την '''οδό Αχαρνών''' και κάτω και στο κομμάτι μεταξύ των οδών Αχαρνών και '''Μιχαήλ Βόδα''' η πλευρά με τους μονούς αριθμούς της **οδού Παιωνίου**. Στο κομμάτι από την οδό Μιχαήλ Βόδα και κάτω το βόρειο όριο της συνοικίας είναι η πλευρά με τους μονούς αριθμούς της **οδού Εϋνάρδου** και το δυτικό όριό της είναι η **οδός Δομοκού**.

## Ιστορία
Ο **Σιδηροδρομικός Σταθμός Αθηνών** εγκαινιάστηκε στις 8 Μαρτίου του 1904. Το όνομα **Σταθμός Λαρίσης** το έλαβε ανεπίσημα επειδή εξυπηρετούσε τη σιδηροδρομική σύνδεση της Αθήνας με τη Λάρισα καθώς αυτή ήταν η κοντινότερη πόλη στο βόρειο άκρο του (εκείνη την εποχή δεν πήγαινε κατευθείαν το τρένο στη Θεσσαλονίκη γιατί η πόλη ανήκε ακόμα στην Οθωμανική Αυτοκρατορία).

Κατηγορία:Συνοικίες και περιοχές Αθήνας
2708 Μπερνς

μικρογραφία|3D μοντέλο του αστεροειδούς 2708 Μπερνς
Ο **Μπερνς (Burns)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Τζόζεφ Μπερνς (*Joseph A. Burns*, γενν. 1941).

## Φυσικά χαρακτηριστικά
Ο φασματικός τύπος του Μπερνς είναι **B**. Ο Μπερνς περιστρέφεται γύρω από τον εαυτό του μία φορά κάθε 5 ώρες και 19 λεπτά (Behrend 2010).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπερνς
2709 Σαγκάν

Ο **Σαγκάν (Sagan)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστροφυσικού και μεγάλου εκλαϊκευτή της αστρονομίας Καρλ Σαγκάν (ορθή προφορά στις ΗΠΑ: Σέιγκαν).

## Φυσικά χαρακτηριστικά
Ο φασματικός τύπος του Σαγκάν είναι **S** (λιθώδης). Ο Σαγκάν περιστρέφεται γύρω από τον εαυτό του μία φορά κάθε 5 ώρες 15 λεπτά και 23 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σαγκαν
2712 Κήτον

Ο **Κήτον (Keaton)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,45. Ανακαλύφθηκε το 1937 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης, και πήρε το όνομά του προς τιμή του Αμερικανού ηθοποιού Μπάστερ Κίτον.

Αξιοσημείωτη είναι η μικρή κλίση της τροχιάς του Κήτον ως προς την εκλειπτική, μόλις 49΄09΄΄.

## Φυσικά χαρακτηριστικά
Τα φυσικά χαρακτηριστικά του Κήτον είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κητον
2713 Λουξεμβούργο

μικρογραφία|Η τροχιά του αστεροειδούς 2713 Λουξεμβούργο
Ο αστεροειδής **Λουξεμβούργο (Luxembourg)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,435. Ανακαλύφθηκε το 1938 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του από το Λουξεμβούργο.

Αξιοσημείωτη είναι η μικρή εκκεντρότητα της τροχιάς του Λουξεμβούργου.

## Φυσικά χαρακτηριστικά
Τα κυρίως φυσικά χαρακτηριστικά του Λουξεμβούργου είναι άγνωστα. Το Λουξεμβούργο περιστρέφεται γύρω από τον εαυτό του μία φορά κάθε 3 ώρες και 35 λεπτά, μία γρήγορη περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λουξεμβουργο
Κατηγορία:Λουξεμβούργο
2714 Μάττι

Ο **Μάττι (Matti)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1938 από τον Φινλανδό αστρονόμο Χέικι Αλικόσκι, που παρατηρούσε από το Τούρκου και του έδωσε το όνομα του γιου του.

* Κατά το περιήλιο της τροχιάς του ο Μάττι φθάνει μέχρι τα εσώτατα (προς τον Ήλιο) όρια της Κύριας Ζώνης.

## Φυσικά χαρακτηριστικά
Τα κυρίως φυσικά χαρακτηριστικά του Μάττι είναι άγνωστα. Ο Μάττι περιστρέφεται γύρω από τον εαυτό του μία φορά κάθε 7 ως 11 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ματτι
2715 Μίελικκι

Ο **Μίελικκι (Mielikki)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από το όνομα της θεάς των δασών και του κυνηγιού στη φινλανδική μυθολογία.

## Φυσικά χαρακτηριστικά
Η μέση διάμετρος του Μίελικκι εκτιμάται σε 13,09 χιλιόμετρα. Ο φασματικός τύπος του είναι **A**, ενώ το γεωμετρικό άλβεδό του είναι 0,179 ± 0,027.
Ο Μίελικκι περιστρέφεται γύρω από τον εαυτό του μία φορά κάθε 33 ώρες και 37 λεπτά, μία αργή περιστροφή για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μιελικκι
2717 Τέλερβο

Ο **Τέλερβο (Tellervo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,189. Ανακαλύφθηκε το 1940 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από την ομώνυμη θεά των δασών στη φινλανδική μυθολογία.

* Κατά το περιήλιο της τροχιάς του ο Τέλερβο φθάνει μέχρι τα εσώτατα (προς τον Ήλιο) όρια της Κύριας Ζώνης.

## Φυσικά χαρακτηριστικά
Τα φυσικά χαρακτηριστικά του Τέλερβο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τελερβο
2711 Αλεξαντρόφ

Ο **Αλεξαντρόφ (Aleksandrov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού πυρηνικού φυσικού Ανατόλι Πέτροβιτς Αλεξαντρόφ.

## Φυσικά χαρακτηριστικά
Τα φυσικά χαρακτηριστικά του Αλεξαντρόφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αλεξαντροφ
2718 Χάντλεϋ

Ο **Χάντλεϋ (Handley)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,70. Ανακαλύφθηκε το 1951 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ. Ο Χάντλεϋ πήρε το όνομά του στη μνήμη του Βρετανού κωμικού Τόμμυ Χάντλεϋ (*Thomas Reginald "Tommy" Handley*, 1892-1949).

## Φυσικά χαρακτηριστικά
Η μέση διάμετρος του Χάντλεϋ εκτιμάται σε 25,97 χιλιόμετρα, ενώ το γεωμετρικό άλβεδό του είναι 0,0547.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαντλευ
2719 Σουτσόου

μικρογραφία|Η τροχιά του αστεροειδούς 2719 Σουτσόου
Ο **Σουτσόου (Suzhou)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική πόλη Σουτσόου.

Αξιοσημείωτη είναι η μικρή κλίση της τροχιάς του Σουτσόου ως προς την εκλειπτική, μόλις 37΄25΄΄.

## Φυσικά χαρακτηριστικά
Τα φυσικά χαρακτηριστικά του Σουτσόου είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σουτσου
2720 Πιοτρ Πέρβυ

μικρογραφία|Η τροχιά του αστεροειδούς 2720 Πιοτρ Πέρβυ
Ο **Πιοτρ Πέρβυ (Pyotr Pervyj)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1972 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του τσάρου της Ρωσίας Μεγάλου Πέτρου.

## Φυσικά χαρακτηριστικά
Ο φασματικός τύπος του Πιοτρ Πέρβυ είναι **C** (ανθρακούχος). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πιοτρ Περβυ
Βραχιοσαυρίδες

Οι **βραχιοσαυρίδες** είναι μία οικογένεια σαυρόποδων δεινοσαύρων που πήρε το όνομά της από τον Βραχιόσαυρο. Κύρια χαρακτηριστικά των ειδών που ανήκουν σε αυτήν είναι τα μακρύτερα πρόσθια άκρα από τα πίσω και το λοφίο στο κεφάλι. Μέλη της οικογένειας είναι ο Βραχιόσαυρος, ο Σαυροποσειδώνας, ο Τζιραφατιτάνας, ο Λυσοτιτάνας, ο Βοθριοσπόνδυλος, ο Σονοράσαυρος και άλλοι.
Αφέντης και δούλος (νουβέλα)

Ο **Αφέντης και δούλος** είναι νουβέλα του Τολστόι που έγραψε από το 1894-1895, πενήντα πέντε σελίδων και δέκα ενοτήτων, που αναφέρεται στη θυσία του  αφεντικού κατά τη διάρκεια μιας  νύχτας που παγιδευτήκανε από την χιονοθύελλα του γνωστού ρωσικού χειμώνα.

Στις σελίδες της είναι τοποθετημένο ένα πρόβλημα που θα πάρει αργότερα την πρώτη θέση σ΄όλη την πνευματική δημιουργία του Τολστόι: η αναγέννηση των ανθρώπων εκείνων, που ενώ ανήκουν στις προνομιούχες τάξεις, αντιλαμβάνονται την κοινωνική αδικία, την ηθική ποταπότητα και την ψευτιά του περιβάλλοντός τους. 

Σύμφωνα με τις πεποιθήσεις του Τολστόι, ένας τέτοιος άνθρωπος (αδιάφορο αν είναι ο εισαγγελέας Ιβάν Ιλίτς ή ο έμπορος *Βασίλη Αντριέϊτς Μπριεχούνωφ* ή ο ευγενής Νιεχλιούντωφ στο μυθιστόρημα «Ανάσταση» και το «Πρωινό ενός Τσιφλικά») μπορεί ν΄αρχίσει μια καινούργια «αληθινή ζωή», αρκεί μονάχα να κατανοήσει πως όλη η περασμένη του ζωή είναι «κάτι άλλο».

## Παραπομπές


## Ελληνικές εκδόσεις
*Λέων Τολστόι, εκδ. Μιχαλακέα, 1959, τόμ. 3
*Νουβέλες και διηγήματα (Τόμος Β΄), εκδ. Ροές, ISBN 960-283-239-8

Κατηγορία:Μυθιστορήματα του Λέοντος Τολστόι
Καρχαροδοντοσαυρίδες

Οι **καρχαροδοντοσαυρίδες** είναι μία οικογένεια τεράστιων θηριόποδων δεινοσαύρων. Οι καρχαροδοντοσαυρίδες ζούσαν στη Γη από την Ύστερη Ιουράσια περίοδο ως και την Ύστερη Κρητιδική περίοδο. Χαρακτηριστικό των ειδών που ανήκουν σε αυτή την οικογένεια είναι τα πριονοτά δόντια που μοιάζουν με αυτά του καρχαρία (εξού και το όνομα), το ογκώδες σώμα και το επιμηκυμένο κεφάλι. Όλα τα μέλη αυτής της οικογένειας είχαν τεράστιο μέγεθος, όπως ο Γιγανοτόσαυρος και ο Καρχαροδοντόσαυρος, που είναι πιθανό να ήταν οι μεγαλύτεροι σαρκοφάγοι δεινόσαυροι που έζησαν ποτέ.

## Ταξινόμηση
Οι καρχαροδοντοσαυρίδες αναγνωρίστηκαν αρχικά από τον Ερνστ Στρόμερ το 1931 με μόνο μέλος τους τον Καρχαροδοντόσαυρο, που είχε μόλις ανακαλυφθεί. Το 1995 προστέθηκε ένα ακόμη μέλος, ο τεράστιος Γιγανοτόσαυρος. Το 2006, όμως, με την ανακάλυψη του Μαπούσαυρου προστέθηκε μία νέα υποοικογένεια, οι γιγανοτοσαυρίνες, με μέλη αυτόν και τον Γιγανοτόσαυρο. Πιθανόν σε αυτή την υποοικογένεια να ανήκει και ο Τυραννοτιτάνας, αν και επειδή πολύ λίγα είναι γνωστά για αυτόν δεν προστέθηκε σε αυτήν. Το 1998 αμφισβητήθηκε αν οι καρχαροδοντοσαυρίδες ανήκουν πράγματι στον κλάδο των αλλοσαυρίδων, και δημιουργήθηκε ο κλάδος των καρχαροδοντοσαυρίδων. Μερικοί πιστεύουν ότι οι καρχαροδοντοσαυρίδες είναι πιο συγγενικές με τις αβελισαυρίδες, αλλά αρκετά στοιχεία (κυρίως κρανιακά) υποδεικνύουν ότι είναι πιο συγγενικές με τις αλλοσαυρίδες. Έτσι, είναι αμφίβολο αν οι καρχαροδοντοσαυρίδες μπορούν να θεωρηθούν ξεχωριστός κλάδος ή αν ανήκουν στις αλλοσαυρίδες.
Show No Mercy

**Show No Mercy** είναι ο τίτλος του πρώτου στούντιο δίσκου του αμερικανικού Thrash Metal συγκροτήματος Slayer, ο οποίος κυκλοφόρησε τον Δεκέμβριο του 1983 μέσω της δισκογραφικής εταιρείας Metal Blade Records.

## Ιστορία του δίσκου
To 1983, οι Slayer έπαιζαν στο κλαμπ Woodstock του Λος Άντζελες, ανοίγοντας συναυλίες των Bitch και διασκευάζοντας τραγούδια των Iron Maiden και των Judas Priest. Στις 27 Αυγούστου 1983, ο παραγωγός της δισκογραφικής εταιρείας Metal Blade Records, Μπράιαν Σλάγκελ τους προσέφερε μία ηχογράφηση για τη συλλογή του, "*Metal Massacre*". Το συγκρότημα ηχογράφησε το τραγούδι "*Aggressive Perfector*" και ο Σλάγκελ τους πρότεινε να ηχογραφήσουν ένα ολόκληρο άλμπουμ.
Ο δίσκος ηχογραφήθηκε το Νοέμβριο του 1983 και κυκλοφόρησε ένα μήνα αργότερα, με τον μπασίστα Τομ Αράγια να πληρώνει τα έξοδα της ηχογράφησης. Το "*Show No Mercy*" έγινε το πιο επιτυχημένο άλμπουμ της εταιρείας, πουλώντας πάνω από 30.000 αντίτυπα, παγκοσμίως. Οι κριτικές ήταν μέτριες αλλά τα περιοδικά που ασχολούνταν με το Heavy Metal το δέχτηκαν ένθερμα, αφού ήταν ένα από τα επιθετικότερα άλμπουμ που είχαν ηχογραφηθεί μέχρι τότε.
Ένα από τα χαρακτηριστικά του δίσκου είναι ότι η αρχική του ηχογράφηση δεν περιείχε κύμβαλα στα τύμπανα, λόγω του ότι ο Σλάγκελ θεώρησε ότι θα ακουγόταν πιο καθαρός ο ήχος τους, αλλά τελικά προστέθηκαν αργότερα.
Μετά την κυκλοφορία του "*Show No Mercy*", ξεκίνησαν την πρώτη τους περιοδεία στις Ηνωμένες Πολιτείες. Κατά τη διάρκεια της περιοδείας γνώρισαν τον πρώτο τους μάνατζερ, Νταγκ Γκούντμαν.
Ο δίσκος, πλέον, θεωρείται ένα από τους σημαντικότερους στην εξέλιξη του Thrash Metal ιδιώματος και η αναγνώριση του έχει ανέβει μαζί με τη δημοτικότητα του συγκροτήματος. Το "Metal Rules" το κατέταξε 35ο στη λίστα με τα εκατό καλύτερα άλμπουμ του χέβι μέταλ όλων των εποχών, ενώ στο "Rate Your Music" ψηφίστηκε ως το έκτο καλύτερο άλμπουμ ακραίου metal. Τέλος, το ελληνικό περιοδικό "Metal Hammer" το κατέταξε 93ο στην έκδοση με τα εκατό σπουδαιότερα άλμπουμ όλων των εποχών.

## Τραγούδια
1. **Evil Has No Boundaries** *(King, Hanneman)* - 3:09
2. **The Antichrist** *(King, Hanneman)* - 2:49
3. **Die by the Sword** *(Hanneman)* - 3:36
4. **Fight Till Death** *(Hanneman)* - 3:37
5. **Metal Storm / Face the Slayer** *(King, Hanneman)* - 4:53
6. **Black Magic** *(King, Hanneman)* - 4:03
7. **Tormentor** *(Hanneman)* - 3:45
8. **The Final Command** *(King, Hanneman)* - 2:32
9. **Crionics** *(King, Hanneman)* - 3:29
10. **Show No Mercy** *(King, Hanneman)* - 3:06

## Μέλη των Slayer
Η σύνθεση του συγκροτήματος κατά την ηχογράφηση του "***Show No Mercy***" είχε την εξής μορφή:
**[[Τομ Αράγια]]** - *φωνητικά*, *μπάσο*
**[[Κέρι Κινγκ]]** - *κιθάρα*
**[[Τζεφ Χάνεμαν]]** - *κιθάρα*
**[[Ντέιβ Λομπάρντο]]** - *τύμπανα*

## Παραπομπές


## Πηγές
* Αναλυτικό ιστορικό
* Allmusic review
* Sputnik Music review
* Encyclopaedia Metallum review
* Συνέντευξη με τον Μπράιαν Σλάγκελ

Κατηγορία:Δισκογραφία των Slayer
Κατηγορία:Άλμπουμ του 1983
TikiWiki

Το **Tiki Wiki CMS Groupware**, αρχικά και περισσότερο γνωστό ως  **TikiWiki** ή απλώς  **Tiki**, είναι ένα ελεύθερο και ανοικτού κώδικα σύστημα διαχείρισης περιεχομένου σε μορφή βικις και διαδικτυακού λογισμικού γραφείου. Είναι γραμμένο κυρίως σε PHP και διανέμεται υπό την άδεια GNU Lesser General Public License (LGPL). Εκτός από την κατασκευή  ιστότοπος και portals στο διαδίκτυο και σε  intranets και extranets, το Tiki περιέχει μια  σειρά από συνεργατικά χαρακτηριστικά που του επιτρέπουν να επιχειρεί ως Geospatial Content Management System (GeoCMS) ή Groupware web εφαρμογή.

## Παραπομπές


Κατηγορία:Συστήματα διαχείρισης περιεχομένου
Κατηγορία:Ελεύθερο λογισμικό
Κατηγορία:Λογισμικό δικτύωσης
Δημήτρης Γ. Σταμάτης

Ο **Δημήτρης Γ. Σταμάτης**, (Παραβόλα Αιτωλοακαρνανίας, 27 Ιουλίου 1952) είναι Έλληνας πολιτικός, νομικός, πρώην βουλευτής της Νέας Δημοκρατίας, πρώην νομάρχης και μέλος της Πολιτικής Γραμματείας της Νέας ΜΕΡΑς.

## Βιογραφικά στοιχεία
Ο Δημήτρης Γ. Σταμάτης, γεννήθηκε στις 27 Ιουλίου 1952, στην Παραβόλα Αγρινίου, του Νομού Αιτωλοακαρνανίας. Είναι γιος του Γεωργίου Σταμάτη (1915–1986), υπουργού των κυβερνήσεων Κανελλόπουλου, Καραμανλή και Ράλλη και βουλευτή Αιτωλοακαρνανίας. Σπούδασε Νομικά στο Αριστοτέλειο Πανεπιστήμιο Θεσσαλονίκης (ΑΠΘ), ενώ ειδικεύτηκε στο Ποινικό Δίκαιο στο πανεπιστήμιο της Ρώμης. Κατά τις σπουδές, ήταν μέλος του Δ.Σ. της ΔΑΠ-ΝΔΦΚ. 

Εξελέγη με τη Νέα Δημοκρατία, πρώτη φορά, βουλευτής Αιτωλοακαρνανίας στις εκλογές του Ιουνίου του 1989. Επανεξελέγη στις εκλογές του Νοεμβρίου του 1989 και στις εκλογές του 1990. Παρέμεινε βουλευτής έως την λήξη της θητείας του, τον Σεπτέμβριο του 1993. 

Το 1998, εξελέγη για πρώτη φορά Νομάρχης Αιτωλοακαρνανίας, θέση την οποία διατήρησε για δυο τετραετίες, δηλαδή κατά την περίοδο 1998 - 2006. Στις εκλογές του 2007, εξελέγη ξανά βουλευτής Αιτωλοακαρνανίας με την Νέα Δημοκρατία, και επανεξελέγη στις εκλογές του 2009. Από το 2009 έως το 2012, διατέλεσε Τομεάρχης Περιφερειακής Ανάπτυξης της ΝΔ, αλλά και Αναπληρωτής Γραμματέας προγράμματος του κόμματος.

Τον Απρίλιο του 2012, εντάχθηκε στο κόμμα του Πάνου Καμμένου, τους Ανεξάρτητους Έλληνες, με τους οποίους εξελέγη βουλευτής στις εκλογές του Μαΐου του 2012. Ωστόσο δεν κατάφερε να επανεκλεγεί στις εκλογές του Ιουνίου του ιδίου έτους. Στις 11 Δεκεμβρίου 2012, μαζί με τον Χρήστο Ζώη και τον Γιάννη Μανώλη, αποχώρησαν από του ΑΝ.ΕΛ.

Τον Φεβρουάριο του 2013 πρωτοστατεί στην ίδρυση του φόρουμ «Ελλήνων Πρωτοβουλία» και την μετεξέλιξή του σε κόμμα, συμμετέχοντας ενεργά στην ίδρυση της Νέας ΜΕΡΑς.

Ήταν νυμφευμένος με την γνωστή τραγουδίστρια Χριστιάνα (1953–2021). Έχει ένα γιο, τον Γιώργο, ο οποίος εργάζεται στον ιδιωτικό τομέα και μία κόρη απόφοιτη της Νομικής του Α.Π.Θ.. Μιλάει Αγγλικά και Ιταλικά.

## Παραπομπές


## Εξωτερικοί σύνδεσμοι
*Προσωπική Ιστοσελίδα Δ. Σταμάτη

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Βουλευτές Αιτωλοακαρνανίας
Πορτραίτο της Δόνα Ισαβέλλα ντε Πορσέλ

Το ***Πορτραίτο της Δόνα Ισαβέλλα ντε Πορσέλ*** είναι μια ελαιογραφία σε καμβά που ζωγράφισε ο Ισπανός ζωγράφος και χαράκτης Φρανθίσκο Γκόγια περί το 1805. Το πορτραίτο απεικονίζει την Ισαβέλλα Λόμπο Βελάσκο ντε Πορσέλ, η οποία γεννήθηκε στη Ρόντα γύρω στο 1780 και ήταν η δεύτερη σύζυγος του Αντώνιο Πορσέλ (ενός φιλελεύθερου, πορτραίτο του οποίου είχε ζωγραφίσει ο Γκόγια το 1806, ωστόσο, το έργο καταστράφηκε από μια πυρκαγιά). Ο σύζυγος της Ισαβέλλα ήταν 25 χρόνια μεγαλύτερός της, και γνωρίστηκαν όταν εκείνη ήταν 20 χρονών. Ο Αντόνιο Πορσέλ ήταν φίλος του Γκασπάρ Μελχιόρ ντε Γιοβελάνος, ο οποίος τον έφερε σε επαφή με τον Γκόγια, που έμενε κοντά στην οικία του ζευγαριού. Ανήκει στη συλλογή της Εθνικής Πινακοθήκης του Λονδίνου.

Το πορτραίτο απεικονίζει μια νεαρή γυναίκα ντυμένη με τυπική Ισπανική ενδυμασία, με λευκό πουκάμισο και μαύρη μαντήλα. Παρότι είναι ντυμένη σαν μάχα, τα πλούσια υφάσματα και η ευγενής εμφάνισή της δίνουν στην εικόνα μία αριστοκρατική κομψότητα. Σε κάποιες χρονικές περιόδους, τα ρούχα που φορούσαν άτομα που ανήκαν στις ανώτερες κοινωνικές τάξεις της Ισπανικής κοινωνίας, ήταν απομιμήσεις λαϊκών ενδυμάτων.

Η αποφασιστική στάση των χεριών της (γνωστή ως ακίμπο) και η αυτοπεποίθησή της ξεχωρίζουν. Τα μάτια της έχουν χρώμα ανοιχτό καστανό, το δέρμα της είναι ανοιχτόχρωμο, και το σώμα της είναι ελαφρώς στραμμένο προς τα αριστερά, ενώ το κεφάλι της εξισορροπεί το σύνολο καθώς είναι στραμμένο προς την αντίθετη κατεύθυνση. Ο Γκόγια πετυχαίνει ρεαλισμό και βάθος, δίχως να προσθέσει δευτερεύοντα αντικείμενα στη σύνθεση. Μία από τις ιδιαιτερότητες αυτού του πίνακα είναι πως η γυναίκα κοιτάζει προς τα αριστερά του θεατή του έργου και όχι απευθείας προς αυτόν, χαρακτηριστικό της πλειοψηφίας των έργων του Γκόγια.

## Πηγές
*Bozal, Valeriano. *Francisco Goya, vida y obra, (2 vols.)* Madrid, Tf., 2005. ISBN 84-96209-39-3. 
*Glendinning, Nigel. *Francisco de Goya, Madrid, Cuadernos de Historia 16 (col. «El arte y sus creadores», nº 30)*, 1993, σ. 139

## Εξωτερικοί σύνδεσμοι
*Το έργο στον ιστότοπο της Εθνικής Πινακοθήκης του Λονδίνου

Κατηγορία:Έργα ζωγραφικής του Φρανθίσκο Γκόγια
Η γαλατού του Μπορντό

Το έργο ***Η γαλατού του Μπορντό*** (Ισπανικά: *La lechera de Burdeos*) είναι μία ελαιογραφία σε καμβά που ολοκληρώθηκε μέσα στην περίοδο 1825 - 1827, η οποία αποδίδεται στον Ισπανό ζωγράφο και χαράκτη Φρανθίσκο Γκόγια. Το έργο τυγχάνει μεγάλης εκτίμησης και θαυμασμού από τους κριτικούς και το κοινό, ωστόσο, έχουν εκφραστεί αμφιβολίες από ιστορικούς της τέχνης ως προς την αυθεντικότητά του ως έργου του Γκόγια. Εάν είναι πράγματι αυθεντικό τότε είναι πιθανώς πορτραίτο είτε της Rosario Weiss, είτε - πιθανότατα - της μητέρας της, Λεοκαντία, η οποία ήταν η οικιακή βοηθός του καλλιτέχνη κατά τα τελευταία χρόνια της ζωής του. Η Λεοκαντία φρόντιζε τον Γκόγια την περίοδο που έμεινε στο Μπορντό, όπου ζούσε μεταξύ άλλων φιλελεύθερων φίλων.

Μετά τον θάνατό του, ο πίνακας κληροδοτήθηκε στον γιο του του, Χαβιέ. Ένα χρόνο αργότερα, αναγκάστηκε να τον πουλήσει εξαιτίας οικονομικών δυσκολιών, σε έναν μακρινό συγγενή του, τον Juan Bautista de Muguiro. Οι απόγονοι του Muguiro δώρισαν τον πίνακα στο Μουσείο ντελ Πράδο tο 1946,, του οποίου αποτελεί δημοφιλές έκθεμα μέχρι σήμερα, παρά την αμφισβήτηση της αυθεντικότητάς του. Η Ροζάριο έγινε αργότερα ζωγράφος, και έχει υποστηριχθεί ότι πιθανώς εκείνη φιλοτέχνησε τον πίνακα. Ωστόσο, η σύγκριση του πίνακα με τα συγκριτικά ερασιτεχνικού επιπέδου έργα της, που φυλάσσονται στην Βασιλική Ακαδημία του Σαν Φερνάντο, έχει δημιουργήσει την πεποίθηση πως κάτι τέτοιο είναι μάλλον απίθανο.

## Παραπομπές


## Βιβλιογραφία
* Connell, Evan S. *Francisco Goya: A Life*. New York: Counterpoint, 2004. ISBN 1-58243-307-0
* Hagen, Rose-Marie & Hagen, Rainer. *Francisco Goya, 1746-1828*. Taschen, 2003. ISBN 3-8228-1823-2
* Robert Hughes. *Goya*. New York: Alfred A. Knopf, 2004. ISBN 0-394-58028-1
* Junquera, Juan José. *The Black Paintings of Goya*. London: Scala Publishers, 2008. ISBN 1-85759-273-5

Κατηγορία:Έργα ζωγραφικής του Φρανθίσκο Γκόγια
Λαμπρό Μέλλον (Ισλανδία)

Το **Λαμπρό Μέλλον** (ισλ. *Björt framtíð*) είναι ισλανδικό φιλελεύθερο πολιτικό κόμμα. Το κόμμα ιδρύθηκε στις 4 Φεβρουαρίου 2012, ενώ στην κοινοβουλευτική του ομάδα περιλαμβάνονται δύο βουλευτές, ο Γκούντμουντουρ Σταϊνγκρίμσον, ο οποίος αποχώρησε από το Προοδευτικό Κόμμα, και ο Ρόμπερτ Μάρσαλ, ο οποίος αποχώρησε από την Σοσιαλδημοκρατική Συμμαχία. Το κόμμα υποστηρίζει την ένταξη της Ισλανδίας στην Ευρωπαϊκή Ένωση και στην ευρωζώνη.

Το κόμμα συνδέεται με την ομάδα της Συμμαχίας Φιλελευθέρων και Δημοκρατών για την Ευρώπη στο Ευρωπαϊκό Κοινοβούλιο, ενώ συμμετείχε στις εκλογές του 2013, όπου κέρδισε το 8,25% των ψήφων και 6 από τις συνολικά 63 έδρες του Αλθίνγκι, καθιστώντας το ως το πέμπτο μεγαλύτερο κόμμα του κοινοβουλίου.
## Παραπομπές


Κατηγορία:Ισλανδικά πολιτικά κόμματα
Κατηγορία:Φιλελεύθερα κόμματα στην Ισλανδία
Κόμμα Πειρατών Ισλανδίας

Το **Κόμμα Πειρατών Ισλανδίας** (ισλ. *Píratar*) είναι ισλανδικό πειρατικό πολιτικό κόμμα. Το κόμμα ιδρύθηκε στις 24 Νοεμβρίου 2012 από την βουλευτή Μπιργκίτα Γιονσντότιρ, η οποία ήταν προηγουμένως μέλος του Κινήματος, και ορισμένους σημαντικούς διαδικτυακούς ακτιβιστές όπως ο Σμάρι ΜακΚάρθι.

Στις εκλογές του 2013, το κόμμα συγκέντρωσε το 5,10% των ψήφων, κερδίζοντας 3 από τις συνολικά 63 έδρες στο Αλθίνγκι, καθιστώντας το ως το πρώτο κόμμα πειρατών που κερδίζει έδρες σε εθνικό κοινοβούλιο.
## Παραπομπές


Κατηγορία:Ισλανδικά πολιτικά κόμματα
Ισλανδια
Τζιραφατιτάνας

Ο **τζιραφατιτάνας** (*Giraffatitan*) ήταν σαυρόποδος δεινόσαυρος της οικογένειας των βραχιοσαυρίδων που έζησε κατά την Ύστερη Ιουράσια περίοδο στην Ανατολική Αφρική. Είχε στενή συγγένεια με τον Βραχιόσαυρο και μάλιστα μέχρι το 2009 τα δύο γένη ταυτίζονταν. Το όνομά του προέρχεται από το Αγγλικό "giraffe", που σημαίνει καμηλοπάρδαλη, και το ελληνικό "τιτάνας".

## Περιγραφή
Ο Τζιραφατιτάνας, όπως και τα άλλα μέλη των βραχιοσαυρίδων, είχε ορισμένα χαρακτηριστικά ξεχωριστά μεταξύ των σαυρόποδων. Τα περισσότερα σαυρόποδα, όπως ο Διπλόδοκος, ο Απατόσαυρος και άλλοι είχαν μπροστινά άκρα μικρότερα από πίσω, και δεν είχαν την ικανότητα να κρατούν όρθιο το λαιμό τους. Αντίθετα, ο Τζιραφατιτάνας είχε μακρύτερα μπροστινά άκρα από πίσω, ενώ μπορούσε να κρατά το λαιμό του σε αρκετά μεγάλη γωνία σε σχέση με το σώμα του, προσαρμογές που τον βοηθούσαν να φτάνει τα ψηλότερα κλαδιά των δέντρων. Το ύψος του υπολογίζεται στα 9-10 μέτρα, σχεδόν διπλάσιο από αυτό της σημερινής καμηλοπάρδαλης. 

## Παραπομπές σημειώσεις

## Βιβλιογραφία
*Maier, Gerhard. 2003. *African dinosaurs unearthed: the Tendaguru expeditions*. Life of the Past Series (ed. J. Farlow). Indiana University Press, Bloomington, Indiana

## Δείτε επίσης
*
*

Κατηγορία:Βραχιοσαυρίδες